Σμηναγός Στερν. Έχω τηλεφώνημα.
Ευχαριστώ.
- Εμπρός; - Μάια, εγώ είμαι.
- Τι 'ναι, Τζο; Τι έγινε; - Μάια...
Η Λίλι;
Όχι, δεν είναι η Λίλι. Είναι...
- Σε παρακαλώ, πες μου τι έγινε. - Μάια.
Η Κλερ.
Η αδερφή σου.
Συνέβη κάτι τρομερό.
- Έλα εδώ. - Σ' αγαπώ.
ΤΟ ΔΙΣ ΕΞΑΜΑΡΤΕΙΝ ΤΟΥ ΧΑΡΛΑΝ ΚΟΜΠΕΝ
Είσαι καλά;
Πρέπει πλέον να αλλάξουμε οπτική.
Θεωρήσαμε τους δύο φόνους τυχαίους, αλλά τώρα ξέρουμε
ότι χρησιμοποιήθηκε το ίδιο όπλο.
Όταν δολοφονήθηκε η αδερφή σου, υπηρετούσες στο εξωτερικό;
- Ναι. - Εντάξει.
- Σίγουρα το ελέγξατε ήδη. - Ναι.
Θέλαμε να σιγουρευτούμε.
Να σιγουρευτείτε;
Θα σκότωνα την αδερφή μου και μήνες μετά τον άντρα μου;
Εκείνη την εποχή οι έρευνες είχαν στραφεί προς τον γαμπρό σου,
τον σύζυγο της Κλερ.
- Ναι, τον Έντι. - Έντι Γουόκερ.
- Είχε άλλοθι. - Γιατί το αναφέρεις;
Με τα νέα δεδομένα υποθέτουμε ότι ίσως υπάρχει οικογενειακή σχέση.
Δύο συγγενείς εξ αγχιστείας δολοφονήθηκαν με το ίδιο όπλο.
Λοιπόν,
πόσο καλά γνωρίζονταν ο Τζο και η Κλερ;
Δούλευαν μαζί.
Στην Burkett Global Enterprises;
- Ναι. - Εντάξει.
- Ο Τζο την προσέλαβε; - Ναι.
Επειδή ήταν συγγενής; Ή...
Επειδή ήταν έξυπνη και καλή φαρμακολόγος.
Και επίσης επειδή ήταν συγγενής.
Είναι σημαντικό αυτό για τους Μπέρκετ. Δεν εμπιστεύονται ξένους.
Εγώ δεν θα μπορούσα να δουλέψω με τη νύφη μου.
Είναι απείρως εκνευριστική.
Συγγνώμη. Είπες ότι δούλευαν μαζί.
Μήπως υπήρξε κάποια ένταση μεταξύ τους;
Όχι.
Αλλά εσείς τον περισσότερο καιρό λείπατε στο εξωτερικό.
Ο Τζο και η Κλερ δεν είχαν σχέση.
Εντάξει.
Συγγνώμη. Ξέρω ότι πρέπει να είναι πολύ δύσκολο.
Δύο άνθρωποι που λατρεύατε.
Λοιπόν,
αν προκύψει κάτι που αφορά την οικογένεια και το πώς συνδέονται οι δύο θάνατοι
ή αν υπάρχει κάποιος που ίσως ξέρει κάτι,
ενημέρωσέ μας.
Ευχαριστούμε. Υπέροχο σπίτι.
Είσαι παντρεμένος;
- Ναι. Οχτώ χρόνια. - Οχτώ.
Άμα είναι γραφτό. Έχουμε τέσσερα παιδιά, πάμε για το πέμπτο.
Όχι... Εργένης είμαι. Θα δούμε πώς θα πάει το αποψινό ραντεβού.
Καθησύχαζα τη Μάια, Κιρς.
Είναι καλή τακτική. Χαμογέλασε.
Το ψέμα δεν είναι ποτέ καλή τακτική.
Όλα καλά;
Πες μου ότι έχει μείνει μπίρα.
Τις ήπιε όλες η Λίλι.
Ορίστε.
- Πάρε. - Ευχαριστώ.
Έλα, δώσ' μου ένα φιλάκι.
Γεια σου!
Ήσουν φρόνιμη!
Μπράβο σου!
Πάμε.
Εδώ, πάμε.
Ορίστε.
Έχουμε κάμερες παντού.
Αν ανησυχείτε, μπείτε στην εφαρμογή. Θα δείτε ότι περνάει τέλεια.
Ναι, καλό αυτό.
Φαίνεται ασφαλές.
Πάμε να παίξουμε;
- Άντε. - Να παίξουμε στην άμμο;
Ευχαριστώ. Γεια σας.
- Παρακαλώ. Γεια, μαμά! - Γεια!
- Γεια. - Γεια.
Πρόσεχε το σκαλάκι.
Όταν σηκώσεις τον μοχλό, θα χρειαστείς το αριστερό πεντάλ.
Εντάξει;
- Να ελέγχεις πάντα τα όργανα. - Ναι.
Θεωρήσαμε τους δύο φόνους τυχαίους, αλλά τώρα ξέρουμε
ότι χρησιμοποιήθηκε το ίδιο όπλο.
...αν υπάρχει κάποιος που ίσως ξέρει κάτι...
Λοιπόν, πρέπει να σε κλείσω. Ναι.
- Γεια! - Πρέπει να μιλήσουμε.
Ναι, φυσικά.
Για τον φόνο της Κλερ.
Περίμενε, δεν καταλαβαίνω. Πώς συνδέονται;
Είναι παράλογο.
Η Κλερ σκοτώθηκε σπίτι της κατά τη διάρκεια ληστείας.
Αλλά εγώ έλειπα συνέχεια, Ίβα.
Η καθημερινότητά τους ήταν χιλιάδες χιλιόμετρα μακριά.
Εσύ έβλεπες περισσότερο την Κλερ.
Σου είπε ποτέ τίποτα;
Πρέπει να θυμηθείς.
- Μήπως υπήρχε κάτι που ίσως... - Όχι.
- Γαμώτο, ο Ρόμπι. - Τι θέλει;
Τηλεφωνεί πού και πού.
- Για τα παιδιά, για λεφτά και τέτοια. - Για λεφτά;
- Ναι, δεν πειράζει. - Ίβα.
- Υποτίθεται ότι δεν θα σε ενοχλούσε. - Μάια! Αλήθεια, έχει φύγει.
Καλά είμαι.
- Ορίστε. - Ευχαριστώ.
Υπάρχει κάτι που έπρεπε να σου είχα πει για την Κλερ.
- Τι είναι; - Να...
Μια μέρα η Κλερ κι εγώ τρώγαμε έξω,
λίγες βδομάδες πριν...
πριν να δολοφονηθεί.
Και κουβεντιάζαμε και φαινόταν πολύ καλά.
Αστεία, όπως πάντα.
Και μετά χτύπησε το κινητό της.
Το είχε στην τσάντα της, αλλά ακουγόταν.
Άλλαξε έκφραση.
Βγήκε έξω και εγώ την κοιτούσα.
Την είδα να κουνάει τα χέρια της, σαν να ήταν θυμωμένη.
Μιλούσε επί ένα πεντάλεπτο περίπου.
Σου είπε με ποιον;
- Όχι. - Ρώτησες;
Το προσπέρασε. Είπε ότι ήταν απ' τη δουλειά.
Αλλά προφανώς δεν ήταν, φαινόταν.
- Αλλά εμένα δεν μου έλεγε τίποτα. - Τι εννοείς;
Ίβα.
Το κινητό
δεν ήταν
το κανονικό της.
Αυτό με τη ροζ θήκη.
Ήταν άλλο κινητό.
Άλλο κινητό;
Δεν καταλαβαίνω.
- Ήταν παλιό, μια μπακατέλα. - Το είπες στην αστυνομία;
Θεέ μου, Ίβα!
- Παραλίγο... - Και γιατί δεν το είπες;
Ανησυχούσα ότι είχε σχέση.
Φοβήθηκα για τον Έντι και για τα παιδιά.
Ένα μυστικό κινητό είναι ζωτική πληροφορία.
Ίσως ήξερε το άτομο που...
Η αδερφή μου θύμωσε με κάποιον μιλώντας σε μυστικό κινητό
και μετά καταλήγει νεκρή.
Το κοτόπουλο είναι απόγονος των δεινοσαύρων.
Είναι ο πιο κοντινός συγγενής εν ζωή του τυραννόσαυρου.
Αυτό δεν με εμποδίζει να το χλαπακιάζω, έτσι;
Κακώς τα κάνουν τόσο νόστιμα, Νικόλ.
Τι έγινε; Σκοτοδίνη;
Ναι. Περίπου.
- Περίπου; - Θα με περάσεις για τρελό.
Ήδη σε περνάω για τρελό.
Δεν είδα τον φράχτη κι έπεσα με το αμάξι.
Τι εννοείς;
Τη μια στιγμή οδηγώ κι όλα καλά, την επόμενη τρακάρω.
Δεν θυμάμαι να λιποθυμώ ούτε να χάνω τον έλεγχο.
Απλώς έπεσα πάνω σε φράχτη.
Ως φίλη σου και χορηγός σου, οφείλω να σε ρωτήσω...
- Δεν είχα πιει. - Δεν πήγες στη συνάντηση.
- Είχα δουλειά. - Έχεις έναν μήνα να πας.
Μάνα μου είσαι;
Δεν μπορώ να το εξηγήσω, την άλλη φορά είχα συναίσθηση,
αλλά αυτήν τη φορά...
Πήγαινε σε έναν γιατρό.
Όχι, θα μου δώσει αναρρωτική.
- Πρέπει να κάνεις εξετάσεις, κι ας μη θες. - Έτσι και το πω, ξόφλησα.
Ξέρω τι παθαίνουν οι μπάτσοι της ηλικίας μου.
Ιδίως με ψυχολογικά θέματα.
Ένα χρόνο μετά είναι θεόχοντροι και δουλεύουν ως σοφέρ.
Αλλά εγώ ούτε αυτό δεν θα μπορώ να κάνω.
Γιατί δεν βλέπω τους φράχτες.
Κάνε εξετάσεις.
Σε ιδιωτικό γιατρό, κράτα το μυστικό.
Αλλά κάνε εξετάσεις.
Μην το αγνοήσεις.
Έντι, άσε με να πάρω τις κούτες.
Το 'χω.
ΚΛΕΡ ΓΟΥΟΚΕΡ
Σου έφερα καφέ με γάλα βρώμης. Και μπάρα δημητριακών που σ' αρέσει.
Ναι...
Διάρρηξη με πιστόλι. Σπάνια περίπτωση, έτσι;
Όχι τόσο σπάνια πλέον. Τι εκλάπη όταν δολοφονήθηκε η Κλερ;
Τίποτα που να αξίζει μια ζωή.
Δεν υπήρξε προφανής ύποπτος,
ο σύζυγος είχε άλλοθι με συνάδελφο της δουλειάς.
Εκτός από κάτι οικονομικά θέματα, ο γάμος τους δεν είχε προβλήματα.
Η Μάια λείπει. Ο άντρας της δουλεύει με την αδελφή της.
- Λέει ότι δεν είχαν σχέση, αλλά αν... - Έκαναν έρωτα.
Αν πηδιόντουσαν, θα μπορούσαμε να εντοπίσουμε κίνητρο.
Εντάξει. Ας πούμε ότι... πηδιόντουσαν.
Γιατί δολοφονούνται κι οι δύο με διαφορά τέσσερις μήνες;
Ο σύζυγος έχει άλλοθι, η σύζυγος βρίσκεται σε άλλη ήπειρο.
Έχουμε τη βαλλιστική έκθεση απ' το όπλο της Μάια.
Είχε αποσυρθεί. Άρα απαλλάσσεται.
- Και πού καταλήγουμε; - Εκτελεστής;
- Υπάρχουν οι εκτελεστές; - Ναι.
Οι ζηλιάρηδες κάνουν πολλά από ζήλια.
Αυτή; Ή αυτός;
Δεν ξέρω, είναι παρατραβηγμένο,
αλλά όταν δύο συγγενείς εξ αγχιστείας δολοφονούνται με το ίδιο όπλο
υπάρχει σύνδεση.
Πρέπει να ερευνήσουμε
τους συναδέλφους και τους συγγενείς...
Η νταντά.
Τι συμβαίνει;
Επιτέθηκε στη Μάια με σπρέι πιπεριού.
- Με σπρέι πιπεριού; Πότε; - Πριν λίγες μέρες.
- Τώρα μου το λες; - Η Μάια είπε ότι τσακώθηκαν.
Ίσως υπάρχει κάτι παραπάνω. Οι νταντάδες τα βλέπουν όλα.
Τα βλέπουν και τα ακούν όλα.
Θα ξέρει τα πάντα για τον Τζο.
Πολύ καλό, ευχαριστώ.
Παρακαλώ.
ΑΓΑΠΗ
Τον λατρεύω, είναι υπέροχος!
Νομίζω ότι σου μοιάζει.
- Έχει τα μάτια σου. - Όντως!
- Ψοφάω για τσιγάρο. Μην το πεις στον Έντι. - Κλερ!
- Τι κάνεις εκεί; - Ησυχία.
- Η μυστική κρύπτη της γιαγιάς. - Ναι;
Θυμάσαι πού έκρυβε τα κοσμήματά της;
Κλερ!
Τι κάνεις;
Μην αρχίζεις, Έντι.
- Εγώ; Διέρρηξες το σπίτι μου. - Έχω κλειδιά.
- Ψαχουλεύεις τις κούτες της Κλερ. - Τακτοποιώ.
- Σου είπα να μην ξανάρθεις. - Ναι.
Λοιπόν,
θα σου κάνω μια ερώτηση.
Δεν θα σου αρέσει, αλλά θέλω ειλικρινή απάντηση.
Λοιπόν;
Η Κλερ είχε σχέση;
Σοβαρά τώρα;
- Η γυναίκα μου πέθανε κι εσύ... - Ήξερες κάτι;
Η γυναίκα μου πέθ... δολοφονήθηκε!
Κι εσύ με ρωτάς αν είχε σχέση;
Έντι.
Η Ίβα είπε ότι η Κλερ δεχόταν κρυφά τηλεφωνήματα.
Και βρήκα αυτό.
Κρυμμένο στο μπαούλο.
- Δώσ' το μου. - Δεν μπορώ.
- Δώσ' μου το κινητό. - Τι συνέβη;
- Το κινητό! - Αδερφή μου είναι!
Και γυναίκα μου!
Δεν ήμασταν στα καλύτερά μας.
Και η δικαιολογία της, όταν ρωτούσα,
ήταν ότι δούλευε αργά πάντα, ξέρεις με ποιον.
Τώρα υπονοείς ότι είχε σχέση με τον Τζο.
Δεν θέλω να υπονοήσω τίποτα.
Ξέρω, όμως,
ότι ένιωθα πως δεν ήμουν αρκετός πια.
- Το ανέφερες στην αστυνομία; - Ναι, καλά.
Με θεωρούσαν ύποπτο, δεν θα τους έδινα κίνητρο.
- Το κινητό, σε παρακαλώ. - Θα σ' το επιστρέψω.
Θες να με δοκιμάσεις;
Έντι, μην είσαι... Σε ακινητοποιώ σε δευτερόλεπτα.
- Το κινητό. - Όχι.
- Το κινητό. - Έντι.
Φέρ' το κωλοκινητό...
- Ρε γαμώτο. - Σκατά.
Σε προειδοποίησα.
Θα σε ειδοποιήσω αν βρω κάτι.
Θεία!
Βιάζομαι, Άμπι. Ο μπαμπάς σου έπεσε, πήγαινε να δεις.
Δώσε μου το κινητό. Θέλω το κινητό της γυναίκας μου!
Δώσ' το μου το ρημάδι!
Ποιο κινητό;
Μπαμπά;
Η κυρία Μπέρκετ είπε ότι της επιτεθήκατε με σπρέι πιπεριού. Σωστά;
Επειδή μου επιτέθηκε πρώτη, έτσι.
Γιατί; Κανείς δεν επιτίθεται σε νταντά.
Τρελάθηκε, κάτι έλεγε για τον άντρα της.
Ο Θεός να τον αναπαύσει. Στο βίντεο.
Με τρόμαξε.
Στο βίντεο τι είδατε;
Τίποτα. Η οθόνη ήταν κενή.
Γιατί κλέψατε την κάρτα SD εκείνη την ημέρα;
Την έκλεψα;
Η κα Μπέρκετ είπε ότι την πήρατε.
Αλήθεια, είναι τρελή.
Νομίζω ότι δεν πάει καλά στο μυαλό.
Ζουν διάφορα στον πόλεμο. Ανησυχώ για το κοριτσάκι.
Γνωρίζατε τον κο Μπέρκετ, τον Τζο, μάλλον του μιλούσατε συχνά πριν πεθάνει.
Ναι.
Επίσης ήσασταν παρούσα
την εποχή που πέθανε η αδελφή της κας Μπέρκετ, η Κλερ Γουόκερ;
Ναι.
Ξέρω ότι είναι άβολη ερώτηση, αλλά μήπως υποψιαστήκατε ποτέ
ότι δεν ήταν μόνο συνάδελφοι;
Σεξ;
Δεν νομίζω...
Ο Τζο πάντα μιλούσε για τη Μάια.
Πάντα έλεγε πόσο του έλειπε όταν εκείνη δεν ήταν εδώ.
Ήταν καλός άνθρωπος.
Παραήταν καλός γι' αυτήν.
Γιατί η μαμά είχε δύο κινητά;
Λόγω δουλειάς μάλλον.
- Δεν είδα ποτέ το δεύτερο. - Ούτε εγώ, αλλά...
Μπαμπά.
Φοβάμαι ότι κάτι δεν ξέρουμε.
Έτσι που σκοτώθηκε η μαμά...
Δεν έχουμε τίποτα αξίας. Γιατί αντιστάθηκε;
Ίσως επειδή...
Δεν ξέρω.
Ενίοτε οι άνθρωποι φοβούνται.
Γλυκιά μου,
η μαμά σου ήταν καλή μαμά.
Εσένα και τον Νταν σας αγαπούσε όσο τίποτε στον κόσμο.
Όλα τα άλλα είναι
ασήμαντα.
Όσο κι αν αναρωτιόμαστε,
δεν θα γυρίσει.
Να τη θυμάσαι όπως ήταν.
Μια σπουδαία γυναίκα.
ΙΣΤΟΡΙΚΟ ΚΛΗΣΕΩΝ
27 ΝΟΕΜΒΡΙΟΥ
PLAYER ONE ΗΛΕΚΤΡΟΝΙΚΑ ΠΑΙΧΝΙΔΙΑ
ΑΙΘΟΥΣΑ ΗΛΕΚΤΡΟΝΙΚΩΝ ΠΑΙΧΝΙΔΙΩΝ
- Γεια! - Νταν!
- Τι κάνεις εκεί; - Εσύ τι λες;
Γιατί;
Ο μπαμπάς είπε ότι ήταν άχρηστα, αλλά υπάρχουν ένα σωρό πράγματα της μαμάς.
Κοίτα.
Φωτογραφίες από όταν ήμασταν παιδιά.
- Γιατί τις πετάει; - Έχωνε τα πάντα εκείνη τη μέρα.
Κοίτα εδώ.
Πανάρχαια. Λειτουργεί;
Πού είναι η οθόνη;
Δεν έχει, παίρνει φιλμ.
Είχε μόνο 20 στάσεις, τίποτε άλλο.
Έχει ακόμα ένα.
Ίσως με φωτογραφίες της.
Ναι.
PLAYER ONE ΑΙΘΟΥΣΑ ΗΛΕΚΤΡΟΝΙΚΩΝ ΠΑΙΧΝΙΔΙΩΝ
Όλα καλά;
- Μπορώ να μιλήσω με τη διεύθυνση; - Φυσικά. Ελάτε.
Ήθελα να σας ρωτήσω κάτι για την αδερφή μου.
- Πώς λέγεστε; - Μάια Στερν.
Ξέρω την αδερφή σας;
Ίσως.
Νομίζω ότι ερχόταν εδώ. Προσπαθώ να μάθω γιατί.
- Για τον λόγο που έρχονται όλοι. - Όχι, δεν...
Δεν ήταν το στιλ της.
Σίγουρα; Εδώ έρχονται πολλοί κρυφοί παίκτες.
Λεγόταν Κλερ Γουόκερ.
Σας λέει κάτι το όνομα;
Μπα, τίποτα.
Δολοφονήθηκε.
- Λυπάμαι. - Είχε ένα μυστικό κινητό.
Οι μόνες κλήσεις ήταν προς και από εδώ.
Δεν το θεωρείτε παράξενο;
Δεκαέξι κλήσεις τις εβδομάδες πριν πεθάνει,
όλες προς ή από εδώ.
- Έχετε κάμερες, έχω ημερομηνίες. - Διαγράφουμε κάθε 15 μέρες.
Τον Τζο Μπέρκετ;
- Ξέρετε αυτό το όνομα; - Όχι.
Πολλές ερωτήσεις κάνετε και εγώ έχω πολλές δουλειές.
Σίγουρα; Επειδή είναι κι αυτός νεκρός.
Λέτε ότι πεθαίνουν οι πελάτες μας; Ηλεκτρονικά παιχνίδια έχουμε.
Δεν βρίσκουμε τον φονιά της αδερφής μου.
Η αστυνομία τα παράτησε. Αυτό το κινητό είναι το μόνο νέο στοιχείο.
Λυπάμαι πολύ. Μακάρι να μπορούσα να βοηθήσω.
Σαν διαμάντι στον ουρανό
Συνέχισε.
ΤΖΟΥΝΤΙΘ
- Εμπρός; - Μάια; Η Τζούντιθ είμαι.
Το ξέρω, εμφανίζεται το όνομά σου.
- Ήρθα να πάρω τη Λίλι. - Από πού;
- Απ' τον παιδικό. - Εξαιτίας της Ιζαμπέλα και της κάμερας.
Της τηλεφώνησες;
Δεν το σηκώνει.
Θες τη συμβουλή μου; Πες της να γυρίσει. Ζήτα συγγνώμη.
- Της παραχωρούμε το σπίτι στην Τοσκάνη. - Καλά, εντάξει.
Πήρα να σου θυμίσω το άνοιγμα της διαθήκης αύριο.
Υποθέτω ότι θα έρθεις. Στη βιβλιοθήκη Φάρνγουντ στις 10 το πρωί.
Σκατά.
Σάμι, πρέπει να φύγουμε σε μισή ώρα.
- Θα οδηγήσεις; Πρέπει να στείλω μέιλ. - Δεν θέλω. Έχω άγχος για την εξέταση.
- Μόλι; - Δεν θα οδηγήσω.
Στείλ' τα όσο με περιμένεις.
Γιατί πηγαίνουμε σαν χελώνες;
Μεταφέρεις πολύτιμο φορτίο. Θέλω να φτάσουμε ασφαλείς.
- Κόφ' τις μαλακίες, θα αργήσουμε. - Μην ανησυχείς.
- Σάμι, σε... - Είπα...
Τι κάνεις;
Δεν ήθελες να οδηγήσεις και μου λες πώς να οδηγήσω.
Θες να οδηγήσεις;
Θέλεις να οδηγήσεις εσύ; Έλα.
Συγγνώμη.
Έχω άγχος για την εξέταση, εντάξει;
Θέλω πολύ αυτό το παιδί.
Εντάξει;
Ναι.
Συγγνώμη. Εντάξει, πάμε.
Έλα, πάμε.
Έβαλες πρώτη; Άσε απαλά τον συμπλέκτη. Πλάκα κάνω, πάμε.
Έκανα αυτό που ξέρω και ιδού.
Τα στοιχεία του μυστηριώδους αυτοκινήτου.
Volkswagen ID.5, μισθωμένο από την εταιρεία WTCX Limited.
- Ξέρεις τι σημαίνουν τα αρχικά; - Ιδέα δεν έχω.
Η διεύθυνση είναι θυρίδα στο Σαουθάμπτον.
Άρα κάποιος θέλει να παραμείνει ανώνυμος.
Ναι.
Ποιος με ακολουθεί, Σέιν;
Έχω φρικάρει. Ξέρουν τον παιδικό σταθμό της Λίλι.
Πρέπει να φύγω. Ανοίγουν τη διαθήκη του Τζο.
Εσύ είχες υπογράψει προγαμιαίο.
Ναι, το βλέπουν σαν εκδήλωση, σαν πάρτι κοκτέιλ.
Ο Τζο ίδρυσε ένα καταπίστευμα για τη Λίλι, σε περίπτωση θανάτου του.
Αλλά πρέπει να δω έναν δικηγόρο σε δωμάτιο με ξύλινη επένδυση.
Ίσως τα χρειαστείς τα λεφτά.
Τι;
Λόγω της κηδείας ανέβαλα να σ' το πω, αλλά...
- Τι 'ναι πάλι; - Έλα εδώ.
Επανήλθε ο Κόρι το Καρφί.
Μάλιστα.
Και τι σημαίνει αυτό;
Κι άλλα προβλήματα.
Αφού διέρρευσε την κασέτα.
Όχι ολόκληρη, παρέλειψε τον ήχο.
Ποτέ δεν κατάλαβα γιατί. Γιατί αποκάλυψε τη μισή ιστορία.
Δεν με νοιάζει, έχω φύγει. Έχει λήξει.
Απολύθηκα εξαιτίας του.
Θέλω να φροντίσω την κόρη μου και να ζήσω τη ζωή μου.
- Τα λέμε. - Τα λέμε.
- Να τα χέρια του μωρού. - Ναι.
- Λες και προσεύχεται. - Κοίτα!
Προσεύχεται. Προσεύχομαι να βγει αγόρι.
- Σάμι! - Ναι, πλάκα κάνω.
- Η Μόλι θέλει να 'ναι έκπληξη, έτσι; - Ναι.
Δεν θέλει να μάθει το φύλο, αλλά εγώ θέλω.
Πολύ θα ήθελα να ξέρω.
Αυτό εκεί τι είναι; Είναι το...
- Σταμάτα! Δεν θα μας πείτε. Όχι. - Όχι, δεν θα μας πείτε.
- Παραλίγο. - Κοίτα το.
Το αγαπώ από τώρα.
Γεια σας. Εμφανίζετε τέτοια;
Φιλμ; Ναι.
Φωτογραφείο είμαστε.
- Είναι παλιό. Θα βγουν οι φωτογραφίες; - Ναι.
Θέλετε εξπρές εμφάνιση;
ΕΞΠΡΕΣ ΣΕ ΜΙΑ ΩΡΑ
Ναι, ευχαριστώ.
Εντάξει. Περάστε στο ταμείο.
Εξπρές εμφάνιση σε μία ώρα;
Δεν θα άντεχα τον παλιό καιρό.
Γεια σου, Μάια.
Καρολάιν.
Γεια σου.
Ξέρεις τι παίρνεις, είχες προγαμιαίο.
Δεν με νοιάζει. Δεν θα γυρίσει ο Τζο, έτσι;
Όχι.
Σ' αρέσουν οι μπότες; Θέλω να εκνευρίσω τη μαμά.
Λέει ότι πάντα ντύνομαι ακατάλληλα. Δεν ήρθα με τζιν για να μην πάθει κρίση.
Καρολάιν, τι θες εδώ; Είμαστε στη βιβλιοθήκη, έλα.
Γεια σου, Μάια.
- Γεια σου, Νιλ. - Καρολάιν.
- Ξεκίνησες από νωρίς. - Εσύ ξεκίνησες από νωρίς να μας τη σπας.
Τι ντύθηκες σήμερα;
Ξέρεις τι λένε, κάπου είναι πέντε η ώρα.
Θέλεις κι εσύ ένα; Μπορεί να το χρειαστείς.
Συγγνώμη για την καθυστέρηση, συγγνώμη.
Να καθίσουμε όλοι;
Βρίσκομαι σε πολύ δύσκολη θέση διότι σας κάλεσα όλους,
αλλά φοβάμαι πως θα πρέπει να αναβληθεί η ανάγνωση της διαθήκης.
Και γιατί, παρακαλώ;
Απ' ό,τι φαίνεται, δεν έχουμε το επίσημο πιστοποιητικό θανάτου.
Χέδερ, κάναμε κηδεία.
Το ξέρω, Τζούντιθ.
Σου ζητάω ειλικρινά συγγνώμη. Θα ανακαλύψω τι συνέβη.
Αυτό πρέπει να κάνεις. Αμέσως.
Μάια.
Ο μπαμπάς το έφτιαξε για τον Τζο και τον Άντριου.
Τελικά μόνο εγώ ήξερα να παίζω.
Ο Τζο κι ο Άντριου λάτρευαν το ποδόσφαιρο. Δεν ξέρω πόσες ώρες περνούσαν εδώ έξω.
Ο Τζο να σουτάρει κι ο Άντριου στο τέρμα.
Ήταν πολύ καλοί φίλοι.
Το γέλιο τους ακουγόταν μέχρι το σπίτι.
- Η μαμά λάτρευε το γέλιο του Τζο. - Είχε πολύ ωραίο γέλιο.
Οι γονείς δεν πρέπει να έχουν αγαπημένο παιδί.
Οι δικοί μου είχαν.
Ξέρεις για το ατύχημα του Άντριου;
Όχι πολλά.
Ο Τζο δεν το συζητούσε;
Όλοι νομίζουν ότι ο αδερφός μου έπεσε από γιοτ.
Ότι ήταν τραγικό δυστύχημα.
Μιλούσε λίγο γι' αυτόν.
Η αλήθεια είναι
ότι ο Άντριου πήδηξε.
- Ο Άντριου αυτοκτόνησε. - Τζο...
Λυπάμαι πολύ.
Τον πλήγωνε πολύ, υποθέτω.
Η μαμά λέει ότι είναι σκληρό να χάνεις δύο παιδιά.
Εννοεί να χάνεις αυτά τα παιδιά.
- Καρολάιν. - Τον είδες;
- Τον Τζο. - Αν τον είδα;
- Πότε; - Τη σορό του.
Όχι.
Άφησα να το χειριστεί η Τζούντιθ.
Από επιλογή;
Περίπου.
Την ξέρεις τώρα.
Έχεις δει πολλά πτώματα, υποθέτω.
Στον στρατό.
Φέρνουν πίσω τη σορό για την οικογένεια.
Οι αγαπημένοι τους χρειάζονται επίλογο.
- Πού το πας; - Δεν ήθελα απλώς να δω τον Τζο.
Έπρεπε να τον δω.
Αν δεν δεις τον νεκρό, δεν το συνειδητοποιείς. Είναι σαν...
- Σαν; - Σαν να μη συνέβη.
Σαν να ζει ακόμη.
Όταν χάσαμε τον Άντριου,
δεν είδα τη σορό του.
- Ανακτήθηκε, όμως. - Δεν μου την έδειξαν, όμως.
Είπαν ότι ήμουν πολύ μικρή. Και τώρα βλέπω οράματα, Μάια.
Τον βλέπω μπροστά μου.
Ενίοτε νομίζω ότι είναι μες στο σπίτι μου, σαν να μην πέθανε ποτέ.
- Μα πέθανε. - Γι' αυτό ήθελα να δω τη σορό του Τζο.
Ικέτεψα πραγματικά.
Δεν με ένοιαζε πώς ήταν, ήθελα να τον δω για να το συνειδητοποιήσω.
Ποιος δεν σε άφησε;
Η μαμά σου;
Και τώρα δεν υπάρχει πιστοποιητικό θανάτου.
Καρολάιν, άκουσέ με. Ο Τζο πέθανε.
Εκεί ήμουν.
Ήταν σκοτεινά. Τον πήγαν εσπευσμένα στο νοσοκομείο.
Καρολάιν,
ο Τζο πέθανε.
Η Ιζαμπέλα λέει ότι τον είδες στην κάμερα.
Ξέρω ότι ακούγομαι τρελή.
Αλλά μπορώ να σου δείξω κάτι; Ξέρω ότι μπορώ να σε εμπιστευτώ.
Η μαμά. Είναι πολύ νέα.
- Αυτός δεν είναι ο μπαμπάς. - Όχι.
Είναι πριν τον γνωρίσει.
Κάτσε. Τι στον διάολο;
Τι 'ναι;
Άμπι;
Είναι έγκυος.
Και; Μάλλον σε εσένα.
Όχι. Είναι απ' το 2003.
Όχι σε εμένα.
Η οικογένεια έχει έναν ιδιωτικό λογαριασμό.
Κοίταξα τις πρόσφατες κινήσεις.
ΤΡΑΠΕΖΑ DU BEKES
Οι περισσότερες μεταφορές γίνονται σε λογαριασμούς ή σε υπεράκτιες.
Αλλά υπάρχει ένα όνομα στο οποίο έγιναν αρκετές.
Σε λογαριασμό της Monkton στις 10 κάθε μήνα.
Σε ποιον;
Στον ντετέκτιβ Σάμι Κιρς.
Που ηγείται της έρευνας για τον φόνο του Τζο.
Κύριε Κιρς;
Υποτιτλισμός: Μάρθα Λυρώνη